  Туспуктэм: udmurt.ru Майя Бывальцева Удмуртиысь спортсменъёс Паралимпиецъёслэн «Мы вместе. Спорт» гужем шудонъёсазы 11 медаль утӥзы. Ӵошатсконъёс 2-9 коньывуонэ Сочиын ортчизы. Со сярысь элькун тӧролэн но кивалтэтлэн пресс-службазы ивортӥз. Удмуртилэн огазеям командаяз 17 спортсменъёс пыризы. Соос ньыль амалын ӵошатскизы: капчи атлетика, уян, тхэквондо, пукыӵысь ыбылӥськон. Надежда Пушпашева ӝӧквыл теннис шудонын кык зарни но одӥг бронза медаль утӥз. Павел Куклин 100 метре тыбыр вылын уянын вормиз. Азвесь медальёс утӥзы: Владислав Потапов – 1500 метре бызьылонын, Дмитрий Энтентеев – 400 метре эркын амалэн уянын, Александр Габдрахманов – 100 метре эркын амалэн уянын, Ринат Якупов – тхэквондо. Бронза медальёс басьтӥзы: Александр Габдрахманов – 50 метре эркын амалэн уянын, Дмитрий Энтентеев – 200 метре комплексной уянын, Егор Кузьмин – 100 метре баттерфляй амалэн уянын. Оглом ӵошатсконъёсы 78 улосвылъёсысь 1 сюрс 200-лэсь трос спортсменъёс пыриськизы. Соос паралимпи спортысь укмыс амалъёсын 369 комплект медальёс понна нюръяськизы. Тодэ вайытом, куарусёнэ Удмуртиысь спортсменъёс суй-пыдзыя сӧсыр спортсменъёс пӧлын велоспортъя Россилэн чемпионатаз кӧня ке медальёс утӥзы. Тегъёс: Спорт Паралимпиада Сочи Удмуртия  